  Майя Бывальцева Анжелика Тихонова корреспондент Ижкарысь Егитъёслэн ивортодэтъя но ресурсъя центрзылэн (МИРЦ) «Арт-резиденция» ужъюртаз «Юмок» удмурт театр усьтӥзы. Кызьы вераз ивортодэтъя «Удмуртия» агентстволы ужъюртысь егитъёсын ужанъя ӧнерчи, ӵектослэн кылдытӥсез но кивалтӥсез Дарали Лели, театрын искусстволэн та удысэныз тунсыкъяськисьёс шудозы. Милям театрамы шудозы Ижкарысь егитъёс, студентъёс, ужась калык, кытын-отын школьникъёс, шуом, Кузебай Герд гимназиысь пиналъёс ветлӥзы. Мон малпасько, со сыӵе эрико инты – театр, куке мылкыд карисьёс вазиськыны быгато но со мылкыдзы ӝуа ке, со мон понна валтӥсез Дарали Лели, «Юмок» театрлэн кивалтӥсезДарали Лелилэн верамезъя, алӥ валтӥсез ужпум актёръёсты, режиссёръёсты герӟан, туала удмурт театрен вырись ӧнерчиосты огазеян бордын. «Юмок» театрын нырысь ик туала удмурт авторъёсты пуктыны кулэ, но соос чиньыен лыдъямон гинэ, шуэ со. Но ӵапак та ӵектос гожъясьёслы пьесаос кылдытыны мылкыд сётыны быгатоз. Мынам берло дыре вань мылкыды гожъяны пьесаос, и валасько, мынам аслам авторской адӟонэ со, конечно, туж пӧртэм, кыӵе ке классической драматургияозь мон ӧй на буды, рос-прос кыӵе ке бадӟым трагедиос, драмаос гожъянозь. Но ӵапак тани таӵе егитъёслы сӥзем театрын луэ усьтыны аслэсьтыд потенциалдэ Дарали Лели, «Юмок» театрлэн кивалтӥсезКуартолэзе ини театрын нырысетӥ ужзэс возьматыны малпало – Дарали Лелилэн пьесаезъя «Юмок» спектаклез. Рольёсты егит актёръёс Дмитрий Чернов но Мария Иконникова шудозы. Авторлэн верамезъя, пьесалэсь жанрзэ со ачиз но вераны уг быгаты на – комедия яке драма. Нош сӥзьыл выль уж борды басьтӥськозы. Со егит удмурт драматурглэн Сергей Антоновлэн «Троллейбус» пьесаез луыны быгатоз. Тодэ вайытом, солэсь кыксэ ужзэ Удмуртиысь Йӧскалык театрын пуктӥзы ни. Мынам туж бадӟым мылкыды вань Сергей Антоновлэсь пуктыны пьесазэ. «Троллейбус» нимаське со. Со потэмын вал кӧня ке ар талэсь азьло «Инвожо» журналлэн «Драматургия» альманахаз. <…> Мон понна эшшо тунсыко опыт луысал пуктыны кыӵе ке но туала финн-угор авторъёсты берыктыса удмурт кылэ Дарали Лели, «Юмок» театрлэн кивалтӥсезСолэн азьланезлы малпанъёсаз - эстон, мадьяр пьесаосты лыдӟылон, удмурт но финн-угор произведениосты ӟуч кылын пуктон но озьы Ижкарын улӥсьёсты туала удмурт но финн-угор драматургиен тодматон. Оглом, та ӵектослэн ужпумез – туала искусствоез, туала театрез бугыртон, шуэ Дарали Лели. Милям одӥг гинэ удмурт театрмы вань, и со сыӵе традиционной, солэн репертуарез ӧжыт герӟаськемын туала удмурт улонэн, со яке кыӵе ке классика, яке со удмурт спектакльёс, кудъёсыз гожтэмын вал ини совето вакытэ. Туалаез отын ӧжытгес. Туала мон понна - со ваньмыз, мар али нунал сярысь Дарали Лели, «Юмок» театрлэн кивалтӥсезДарали Лелилэн верамезъя, выль удмурт театр вашкалазэ но туалазэ, озьы ик пӧртэм жанръёсты огазеяны тыршоз. Та ласянь со Венгриысь но Румыниысь мадьяръёслэн ужан амалзылы синмаськем. Мон туж зол синмаськи, кызьы соос быгатӥзы огазеяны туала театрез, туала хореографиез но вашкала сям-йылолъёсты, эктонъёсты. Малпасько, азьланяз но мукет удмурт театрлэн одӥгез тодметэз луыны быгатоз сыӵе междисциплинарной, шуом, яке мультижанровой сыӵе шӧмыз, куке огазе герӟаськемын, шуом, вашкала эктонъёс но туала театр, туала хореография но удмурт традиционной кыӵе ке но костюмъёс, сыӵе пӧртэм-пӧртэм палъёсты огазе герӟаса, видеоарт но удмурт кылбурет. Туала театр но туала улонлэн одӥгез валтӥсез тодметэз луэ, сыӵе тӥни пӧртэм жанръёс вискын луись искусство Дарали Лели, «Юмок» театрлэн кивалтӥсезВатсалом, Арт-резиденциын «Юмок» театрез усьтон 18-тӥ южтолэзе Дарали Лелилэсь «Тулыс бал (Урод виръёс)» пьесазэ лыдӟонэн кутскиз.  Нялтас вераса, Удмуртиысь Йӧскалык театрын но карел яке фин пьесаез пуктон пумысен малпасько.  Тегъёс: Ижкар Театр егитъёс Удмуртия удмуртъёс  